Eesti Kodu-uurimise Selts
Eesti Kodu-uurimise Selts (harvem nimetatud ka Eesti Kodu-uurijate Selts[viide?]; lühend EKUS) oli 1939. aastal Eesti Teaduste Akadeemia juurde asutatud kodu-uurijaid ühendav selts. Aastal 1940 seltsi tegevus lõpetati, aastal 1990 selts taasasutati. Nõukogude perioodil jätkas sisuliselt seltsi tegevust Eesti NSV Teaduste Akadeemia juurde loodud kodu-uurimise komisjon. 2012. aasta lõpu seisuga oli seltsil 221 liiget.